Eesti Meediaettevõtete Liit

Eesti Meediaettevõtete Liit (lühend EML) on 1990. aastal asutatud Eesti mittetulundusühing, mille põhitegevus on Eestis tegutsevate meediaorganisatsioonide ühendamine ning selle kaudu ajakirjanduse kui Eesti rahvuskultuuri olulise osa arendamine.

Kuni 2019. aasta aprillini kandis organisatsioon nime Eesti Ajalehtede Liit (lühend EALL). Nime muutmine oli seotud liikmeskonna laienemisega.

2020. aasta seisuga kuulub organisatsiooni 63 liiget. Nende seas on nii päevalehti, nädalalehti, maakonnalehti, tasuta ajalehti, ajakirju, veebiportaale, telekanaleid kui ka raadiokanaleid.Eesti Meediaettevõtete Liidu liikmed (vaadatud 6. märtsil 2020).

Eesti Ajalehtede Liidu tegevdirektorid on olnud Mart Raudsaar (2010–2020), Toomas Leito (2004–2010) ja Tarmu Tammerk (1995–2004). Alates märtsist 2020 on liidu tegevdirektor Merle Viirmaa-Treifeldt."Meediaettevõtete Liidu tegevjuhiks saab Merle Viirmaa-Treifeldt" ERR, 3. märts 2020. 

Eesti Ajalehtede Liit annab igal aastal välja aasta ajakirjaniku auhinda ning pressisõbra ja pressivaenlase tiitlit.

Viited 

Välislingid
 Eesti Meediaettevõtete Liidu koduleht
 "Eesti Ajalehtede Liit tähistas juubelit" Postimees, 8. november 2010
 Peatoimetajad: Kaja Kallase valitsuse maksureform kasvatab propaganda ja väliskanalite mõju Eesti meediaettevõtete liitu kuuluvate üleriigiliste, maakondlike ja kohalike lehtede peatoimetajate avaldus. Eesti Päevaleht / Delfi, 12. juuni 2023

Kategooria:Eesti mittetulundusühingud
Kategooria:Eesti ajakirjandus